text: Krisen er slut: Turisterne er vendt tilbage
  29 maj 2015 kl. 11.01
  1.418.000 gange overnattede en turist i Tønder Kommune sidste år.
  Krisen er slut i turistbranchen i Tønder Kommune. Sidste år lå antallet af overnatninger over perioden før krisen.
  - Det er rigtigt dejligt. Vi har jo hentet de 100.000 overnatninger, vi mistede under krisen, siger Turist- og udviklingschef Bodil Glistrup Thomsen til TV SYD.
  Ifølge hende er det især Vadehavets nye status som en del af UNESCOs verdensarvsliste, der har trukket hjulpet. Og så har kommunen gjort meget for at udvikle nye aktiviteter til turisterne.
  - Pæn natur er ikke nok længere. Folk vil lave noget, når de tager på ferie. Så det har tvunget os til at nytænke og sørge for nye oplevelser, siger Bodil Glistrup Thomsen.
  Fakta
  Tyskerne står for 79 procent af overnatningerne.Med 805.000 overnatninger var feriehuse den mest populære overnatningsform blandt turister i Tønder Kommune sidste år.
  
  